Euroopan parlamentin lainsäädäntöpäätöslauselma tieliikenneturvallisuuden eurooppalaisesta toimintaohjelmasta - Väliarviointi (2006/2112(INI))



Virallinen lehti nro 244 E , 18/10/2007 s. 0220 - 0225



P6_TA(2007)0009 Tieliikenneturvallisuuden eurooppalainen toimintaohjelma — Väliarviointi Euroopan parlamentin lainsäädäntöpäätöslauselma tieliikenneturvallisuuden eurooppalaisesta toimintaohjelmasta — Väliarviointi (2006/2112(INI)) Euroopan parlamentti, joka - ottaa huomioon komission valkoisen kirjan "Eurooppalainen liikennepolitiikka vuoteen 2010: valintojen aika" (KOM(2001)0370) ja siitä 12. helmikuuta 2003 antamansa päätöslauselman [1], - ottaa huomioon komission tiedonannon "Turvallisia ja älykkäitä ajoneuvoja tieto- ja viestintätekniikan avulla" (KOM(2003)0542), - ottaa huomioon komission tiedonannon "Tieliikenneturvallisuuden eurooppalainen toimintaohjelma — Tieliikenteen kuolonuhrien määrän puolittaminen EU:ssa vuoteen 2010 mennessä: yhteinen vastuu" (KOM(2003)0311) ja siitä 29. syyskuuta 2005 antamansa päätöslauselman [2] ja lokakuussa 2004 annetun komission julkaisun "20000 ihmishengen pelastaminen tieliikenteessä", - ottaa huomioon sääntöjen noudattamisen valvonnasta tieliikenneturvallisuuden alalla 6. huhtikuuta 2004 annetun komission suosituksen 2004/345/EY [3], - ottaa huomioon 24. lokakuuta 2003 Veronassa annetun julkilausuman tieliikenneturvallisuudesta ja 25. ja 26. lokakuuta 2004 Veronassa pidetyn toisen kokouksen päätelmät sekä kokouksen jälkeen Euroopan unionin liikenneministerien antaman sitoumuksen asettaa tieliikenteen turvallisuus etusijalle, - ottaa huomioon 29. tammikuuta 2004 annetun Euroopan tieliikenneturvallisuuden peruskirjan, - ottaa huomioon komission tiedonannon "Tieliikenneturvallisuuden eurooppalainen toimintaohjelma — Väliarvio" (KOM(2006)0074), - ottaa huomioon Yhdysvaltojen tieliikenneturvallisuuden kansallisen viranomaisjärjestön (NHTSA) ilmoituksen, jonka mukaan elektroninen ajovakauden hallintajärjestelmä (ESP/ESC) on pakollinen vakiovaruste kaikissa uusissa autoissa Yhdysvalloissa syyskuusta 2011 lähtien, - ottaa huomioon työjärjestyksen 45 artiklan, - ottaa huomioon liikenne- ja matkailuvaliokunnan mietinnön (A6-0449/2006), A. ottaa huomioon, että tieliikenneonnettomuudet aiheuttavat yli 40000 kuolemantapausta vuosittain Euroopan unionissa ja että niiden suorien ja epäsuorien kustannusten arvioidaan olevan 180 miljardia euroa, eli 2 prosenttia EU:n bruttokansantuotteesta, B. katsoo, että tavoite tieliikenteen kuolonuhrien määrän puolittamisesta Euroopan unionissa vuoteen 2010 mennessä on edelleen ensisijainen tavoite ja että tarvittavaa edistystä ei ole tapahtunut tämän tavoitteen saavuttamiseksi, mikä antaa aihetta huoleen, C. katsoo, ettei Euroopan unionissa ole edistytty riittävästi tavoitteen saavuttamisessa, D. on edelleen sitä mieltä, että vastuu tieturvallisuudesta kuuluu yhteisesti jäsenvaltioille ja Euroopan unionille, E. ottaa huomioon, että Maailman terveysjärjestön Euroopan aluetoimisto on korostanut tieliikennekuolemien ja loukkaantumisten aiheuttaman terveysongelman laajuutta, ja pitää ensisijaisena sitä, että terveydenhuoltoala osallistuu tieturvallisuuteen ja ylinopeuksien rajoittamiseen, mikä kuuluu kuitenkin jäsenvaltioiden toimivallan piiriin, F. ottaa huomioon, että ero tieturvallisuuden osalta turvallisten ja turvattomien maiden välillä kasvaa, G. katsoo, että tieturvallisuudella on horisontaalinen ulottuvuus ja jotta saavutettaisiin tavoite turvallisuuden parantamisesta mahdollisimman paljon, nyt on keskityttävä tärkeimpinä painopistealoina tiettyihin politiikkoihin, joilla pyritään lainsäädännön täytäntöönpanon tehostamiseen (turvavyöt, nopeusrajoitukset, tielain noudattaminen), ajokäyttäytymisen parantamiseen (ajokortit, kuljettajan käyttäytyminen, jalankulkijoiden huomioonottaminen), infrastruktuurin parantamiseen (moottoriteiden ja tieverkoston laatu, liikenneväylät, liikennemerkit), ajoneuvojen kehittämiseen (säännöllisin väliajoin tehtävät tarkastukset, mallit) ja parhaiden käytäntöjen jakamiseen, H. katsoo, että ajokäyttäytymisen parantamista Euroopan unionissa tuetaan lyhyellä aikavälillä parhaiten valvomalla jäsenvaltioiden tieliikennelakien noudattamista, erityisesti nopeus- ja rattijuopumusrikkomusten sekä turvavyön käyttöpakon ja lapsille tarkoitettujen turvalaitteiden osalta, I. ottaa huomioon, että ajoneuvot ovat nyt neljä kertaa turvallisempia kuin vuonna 1970, J. ottaa huomioon, että moottoripyöräilijöiden osuus kaikista maantiekuolemista on yhä suurempi, K. ottaa huomioon, että tien keskiosan aidat vähentävät selvästi tieliikennekuolemien määrää, L. ottaa huomioon, että lokakuussa 2006 komissio käynnisti 4-vuotisen DRUID-tutkimushankkeen tutkiakseen alkoholin, huumeiden ja lääkkeiden vaikutuksenalaisena ajamisen vaikutuksia, M. katsoo, että ihmishenkiä pelastavien turvajärjestelmien käyttöönoton osalta jäsenvaltioiden ei pitäisi olla vähemmän kunnianhimoisia kuin muut maat; 1. kehottaa kaikkia jäsenvaltioita, alue- ja paikallisviranomaisia ja EU:n toimielimiä sekä teollisuutta, järjestöjä ja yksityishenkilöitä sitoutumaan korkeammalla tasolla EU:n tieliikenneturvallisuuteen; 2. katsoo, että vain julkisen liikenteen edistämiseen ja jäsenvaltioiden entistä tehokkaampaan lainsäädäntöön perustuva integroitu järjestelmä, johon kaikki tienkäyttäjät ja sidosryhmät sitoutuvat ja jonka rinnalla tienkäyttäjiä asianmukaisesti valvotaan jäsenvaltioissa (ajokorttien tarkistaminen, puhalluskokeet, jne.), voi johtaa merkittävään ja kestävään vakavien tieliikenneonnettomuuksien määrän vähenemiseen; 3. palauttaa mieliin, että Euroopan unionin asettamia kunnianhimoisia tavoitteita ei voida saavuttaa ottamatta huomioon, että koulutus ja nykyisen lainsäädännön valvonta jäsenvaltioissa on oleellisen tärkeää; kehottaa siksi jäsenvaltioita tehostamaan tiedottamista ja lisäämään kaikkien ja kaikenikäisten tienkäyttäjien tietoisuutta tieturvallisuudesta; kehottaa jäsenvaltioita myös täysimääräisesti ja ilman poikkeuksia soveltamaan nykyistä voimassaolevaa lainsäädäntöä, jota noudattamalla tienkäyttäjät voivat parantaa tieturvallisuutta huomattavasti; 4. on tyytyväinen komission esittämään direktiiviehdotukseen tieinfrastruktuurin turvallisuusjohtamisesta (KOM(2006)0569), joka vähentäisi kuolemaan johtavia onnettomuuksia 12-16 prosentilla, sekä sokean kulman peilien käyttöä koskevaan direktiiviehdotukseen peilien jälkiasentamisesta yhteisössä rekisteröityihin raskaisiin tavarankuljetusajoneuvoihin (KOM(2006)0570); 5. kehottaa komissiota esittämään mahdollisimman pian lupaamansa ehdotukset, jotka koskevat muun muassa rajat ylittävää valvontaa, ajovalojen päiväkäyttöä, nykyisten toimien ja asetusten soveltamista tieturvallisuuden alalla, raskaiden ajoneuvojen ääriviivojen merkitsemistä heijastavin taustanauhoin sekä tehdasasennettujen ja jälkiasennettujen kuolleen kulman peilien käyttöä ja/tai uusia kuolleen kulman seurantajärjestelmiä; 6. pitää rajat ylittävien liikennerikkomusten torjumisen kannalta erityisen tärkeänä, että ylinopeuksia, turvavöiden käyttöä ja rattijuopumusta koskevan lainsäädännön noudattamista voidaan valvoa tehokkaasti niin, että seuraamukset ovat tuntuvia riippumatta siitä, syyllistyykö kansalainen rikkomukseen omassa maassaan vai toisessa jäsenvaltiossa; 7. muistuttaa komissiota sen aikeesta harkita käyttäjäystävällisen ja ajanmukaisen tiedon tarjoamista jäsenvaltioissa käytössä olevista liikennemerkkijärjestelmistä Internet-sivustoilla, jotka ovat saatavana EU:n kaikilla virallisilla kielillä; 8. korostaa tarvetta yhdenmukaistaa liikennesääntöjä ja -merkkejä, sillä esimerkiksi etuajo-oikeutta liikenneympyröissä koskevien sääntöjen poikkeaminen toisistaan voi aiheuttaa onnettomuuksia; 9. katsoo, että koska epäselvät ja epäyhtenäiset liikennemerkit aiheuttavat tarpeetonta vaaraa tieturvallisuudelle ja ottaen huomioon Wienin liikennemerkkejä koskevan yleissopimuksen, kehottaa komissiota esittämään tutkimuksen liikennemerkkien yhdenmukaistamisesta Euroopassa ja siten parantamaan tieturvallisuutta; 10. kehottaa komissiota, ottaen huomioon tietyöalueilla sattuneiden onnettomuuksien ja kuolemien suuri lukumäärä, laatimaan yhteiset suuntaviivat vaatimuksista turvallisille tietyöalueille parhaiden käytäntöjen tunnistamisen ja vaihdon perusteella; 11. katsoo, että komission olisi edistettävä EU:n rahoittamia ystävyyskaupunkihankkeita "uusien" ja "vanhojen" jäsenvaltioiden välillä myönteisen kehityksen nopeuttamiseksi tieturvallisuuden alalla; 12. katsoo, että komission olisi kannustettava sekä uusien että vanhojen jäsenvaltioiden edustajien läsnäoloa työryhmissään; 13. kehottaa komissiota arvioimaan Euroopan tieliikenneturvallisuuden peruskirjaa; 14. kehottaa komissiota ja jäsenvaltioita vertaamaan aktiivisesti ja koordinoimaan jäsenvaltioiden tieliikenneturvallisuuden alalla saavuttamia tuloksia, niin että parhaita käytäntöjä seuraamalla kaikki jäsenvaltiot voivat hyötyä hyvistä kokemuksista ja siten vauhdittaa myönteistä kehitystä tällä alalla; 15. kehottaa komissiota tunnustamaan riippumattomien yleiseurooppalaisten vertaisanalyysiohjelmien merkityksen tuettaessa tieturvallisuuteen vaikuttavan EU:n lainsäädännön yhdenmukaisempaa soveltamista, mikä edistää turvallisesta tieympäristöstä vastuussa olevien eturyhmien (esimerkiksi EuroTAP, EuroNCAP) välistä kilpailua; 16. kehottaa jäsenvaltioita harkitsemaan veren alkoholipitoisuuden nollarajan käyttöönottamista uusille kuljettajille ja hyötyajoneuvojen ja bussien ammattikuljettajille, jotka työskentelevät matkustajaliikenteen tai esimerkiksi vaarallisten tavaroiden kuljettamisen parissa; 17. kiinnittää huomiota mahdollisuuteen säätää kaikkien ajoneuvojen aktiivista ja passiivista turvallisuutta koskevat vähimmäisvaatimukset ja yhdenmukaistaa liikennemerkkejä koskevat tekniset säännöt koko Euroopan unionissa; 18. katsoo, että huumeiden vaikutuksen alaisena ajaminen on vakava ongelma, jota on vastustettava; katsoo, että jäsenvaltioiden ja komission olisi annettava enemmän resursseja tällaisten rikkomusten tutkimiseen ja torjumiseen; 19. katsoo, että työterveyttä ja -turvallisuutta koskevia sääntöjä pitäisi soveltaa tapauksiin, joissa ajoneuvo on liikkuva työpaikka; 20. kehottaa komissiota tutkimaan ajoneuvoissa olevien viestintälaitteiden käytön vaikutusta kuljettajan käyttäytymiseen ja tieturvallisuuteen; 21. kehottaa komissiota ja jäsenvaltioita tehostamaan toimiaan sen varmistamiseksi, että turvavöiden käyttö lisääntyy kaikissa ajoneuvoissa, erityisesti busseissa; 22. kehottaa jäsenvaltioita ulottamaan yli 12 tonnin painoisia ajoneuvoja koskevan ohituskiellon mahdollisuuksien mukaan kaikille yksi- ja kaksikaistaisille teille; 23. kehottaa komissiota suosittelemaan, että jäsenvaltiot perustavat ja ylläpitävät sellaisia asianmukaisia taukopaikkoja, jotka täyttävät Euroopan työmarkkinaosapuolten kriteerit, ja siten varmistavat turvallisen infrastruktuurin ajotaukojen pitämiselle; 24. kehottaa komissiota ja jäsenvaltioita luomaan kannustimia sille, että liikkeenharjoittajat, jotka ostavat tai antavat vuokralle ajoneuvoja, ostavat tai vuokraavat turvallisuuden ja ympäristövaikutusten kannalta markkinoiden parhaita ajoneuvoja ja että autojen valmistajat kehittävät entistä turvallisempia ja ympäristöä säästävämpiä ajoneuvoja; 25. on vakuuttunut siitä, että vakuutusyhtiöt voivat toimia ratkaisevan tärkeässä roolissa tieturvallisuutta koskevan lainsäädännön ja työlainsäädännön tarkkailemisessa tieliikennealalla, esimerkiksi asettamalla eroavaisuuksiin perustuvia vakuutusmaksuja; 26. kehottaa komissiota varmistamaan, että kannustimet eivät rajoitu päästöjen vähentämiseen tarkoitettuun uuteen teknologiaan, vaan kattavat myös merkittävät turvallisuuspiirteet (hätäjarrutuksen apujärjestelmät, kaistalta poistumisesta varoittavat järjestelmät, mukautuvat vakionopeuden säätöjärjestelmät, iskunvaimennuksen hallintajärjestelmät, jne.); 27. kehottaa komissiota tutkimaan väsymyksen ja uupumuksen vaikutusta kuljettajiin niiden aiheuttamien onnettomuuksien vähentämiseksi sekä yksityisautoilijoiden että - työterveyden ja -turvallisuuden kannalta - työkseen ajoneuvoa ajavien osalta; 28. kehottaa komissiota käynnistämään Euroopan laajuisen tiedotuskampanjan ajon aikaista väsymistä vastaan edistääkseen kuljettajien tarvetta keskeyttää ajaminen kahden tunnin välein kaikilla matkoilla, kuten monissa jäsenvaltioissa on jo tehty; 29. katsoo, että laajasta käytettävissä olevien tekniikoiden valikoimasta seuraavien ratkaisujen olisi saatava erityishuomiota: turvavyömuistuttimet ja edistyneet turvajärjestelmät, elektroninen ajovakauden hallintajärjestelmä (ESC), nopeudenrajoittajat, alkolukot, ennakoivat turvajärjestelmät (hätäjarrutuksen apujärjestelmä, mukautuva vakionopeuden säädin, kaistalta poistumisesta varoittava järjestelmä, ultraääneen perustuva kuolleen kulman seurantajärjestelmä, iskunvaimennuksen hallintajärjestelmä) ja eCall; 30. kehottaa jäsenvaltioita allekirjoittamaan eCall-järjestelmää koskevan yhteisen aiesopimuksen kesäkuuhun 2007 mennessä; 31. katsoo, että älykkäät liikennejärjestelmät olisi mukautettava iäkkäille kuljettajille; 32. kehottaa komissiota ja jäsenvaltioita kannustamaan EuroNCAP:tä ottamaan käyttöön testit, joissa tutkitaan suojautumista piiskaniskuvammoilta ja aktiivisia teknisiä järjestelmiä, kuten ESP/ESC-järjestelmää, hätäjarrutusta, kuljettajan apujärjestelmiä (esimerkiksi alkolukot), mukautuva vakionopeuden säädin ja kaistantunnistaja; 33. kehottaa komissiota nimenomaisesti sisällyttämään moottoripyöräilijöiden turvallisuuden infrastruktuuria koskeviin suuntaviivoihin, erityisesti moottoripyöräilijöille turvallisten suojakaiteiden osalta Euroopan teillä; 34. katsoo, että yksi tärkeä toimi, jota komission olisi tutkittava, on yhteisten vähimmäisvaatimusten laatiminen liikenneopettajille, jotta mukaanluetaan testit ja todistukset; 35. kehottaa jäsenvaltioita laatimaan liikenneopetusta ja -kasvatusta koskevan toimintasuunnitelman, jota sovelletaan kaikkiin kouluikäisiin (3-18-vuotiaisiin) ja kaikissa kouluissa EU:ssa; katsoo, että on myös laadittava koulutusta ja turvallisuustoimia koskevat säännöt, jotka ovat tarpeen ajoa opiskelevien 16 vuotta täyttäneiden nuorten valvottuja ajoharjoittelutunteja varten; 36. kehottaa komissiota ja jäsenvaltioita ottamaan käyttöön yhdenmukaiset säännöt kaikkialla EU:ssa kaikkien moottoriajoneuvojen pakollisista, säännöllisin väliajoin tehtävistä turvallisuustarkastuksista; 37. pyytää komissiota ja jäsenvaltioita ehdottamaan toimia, jotka perustuvat arviointiin yleisen eurooppalaisen hätänumeron 112:n tuntemisesta ja joilla toteutetaan E112 kaikissa jäsenvaltioissa tilanteen parantamiseksi Euroopan unionissa; 38. painottaa, että eCall-järjestelmä voi pienentää viivettä avun toimittamisessa noin 40 prosenttia kaupunkialueilla ja noin 50 prosenttia maaseudulla ja kehottaa jäsenvaltioita toteuttamaan kyseisen järjestelmän mahdollisimman pian; 39. kehottaa komissiota luomaan eurooppalaisen järjestelmän tieliikenneonnettomuuksien tutkimiseksi, jotta vertailu helpottuu ja on mahdollista työskennellä tehokkaammin niiden estämiseksi; 40. kehottaa komissiota, jäsenvaltioita ja niiden alueviranomaisia kiinnittämään erityishuomiota loukkaantumisille alttiiden tienkäyttäjien, kuten jalankulkijoiden ja pyöräilijöiden, ja moottoripyöräilijöiden, suojeluun ja turvallisuuteen; 41. korostaa, että jäsenvaltioiden olisi otettava järjestelmällisesti huomioon kaikkien tienkäyttäjien turvallisuus ja onnettomuuksien ehkäiseminen suunniteltaessa, rakennettaessa ja ylläpidettäessä teitä ja toteutettaessa muita infrastruktuuriin liittyviä toimenpiteitä; 42. kehottaa komissiota kannustamaan selkä menosuuntaan päin olevien lasten turvaistuinten käyttöä 3-4-vuotiaaksi asti lasten turvallisuutta autoissa koskevan Ruotsin kansallisen tie- ja kuljetusalan tutkimusinstituutin VTI:n tekemän tutkimuksen (rapport 489 A) mukaan; 43. kehottaa komissiota ja erityisesti jäsenvaltioita tutkimaan vammaisten tieturvallisuustilannetta; pitää tärkeänä, että matkustajia ammatikseen kuljettavat, kuten taksinkuljettajat, koulutetaan kunnolla pyörätuolien kiinnittämisessä jne.; 44. kehottaa komissiota arvioimaan vammaisten tarpeita, jotka liittyvät heidän aktiiviseen ja riippumattomaan osallistumiseensa maantieliikenteeseen, ja vahvistamaan säännöt, joilla varmistetaan, että vammaiset eivät ajokorttia hakiessaan joudu kärsimään syrjinnästä; 45. katsoo, että tekniikat, kuten telematiikka, tarjoavat pitkällä aikavälillä mahdollisuuden merkittävästi vähentää kuolemaan johtavien onnettomuuksien määrää; kehottaa siitä syystä tekemään intensiivisesti tutkimuksia ja yhteistyötä kaikkien sidosryhmien välillä, jotta lupaavimmat tekniikat saadaan nopeasti käyttöön unohtamatta kuitenkaan tehokasta liikennekasvatukseen panostamista; 46. katsoo, että tieinfrastruktuuriin liittyvä informaatio- ja viestintäteknologia tuo huomattavia parannuksia Euroopan laajuisten liikenneverkkojen (TEN-T) hallintaan ja tieliikenneturvallisuuteen; kehottaa komissiota ja jäsenvaltioita jatkamaan toimiaan tällä alalla käynnistämällä eurooppalaisen ohjelman älykkäiden tieliikenteen hallintajärjestelmien kehittämiseksi; 47. kehottaa komissiota kiinnittämään erityistä huomiota ajoneuvojen tekniseen turvallisuuteen; korostaa, että ennen vuotta 2010 on harkittava asiaa koskevan lainsäädännön kehittämistä edelleen ja että siinä yhteydessä ja Euroopan teiden turvallisuuden kehittämiseksi erityisen tärkeässä asemassa ovat ajonevojen elektronisten turvajärjestelmien (e-safety -järjestelmät) testaus, vuosittaista tarkastamista koskeva yhdenmukainen järjestelmä yli kahdeksan vuotta vanhoille autoille ja erityistarkastukset ajoneuvoille, jotka ovat olleet osallisina vakavassa onnettomuudessa; 48. kehottaa komissiota ja Eurostatia kehittämään tieliikenneonnettomuuksia koskevia tilastoja muun muassa - myös iän ja sukupuolen perusteella, - sisällyttämällä paremmin onnettomuuksille alttiiden, kuten jalankulkijoiden polkupyöräilijöiden, todelliset onnettomuusluvut, - yhdenmukaistamalla kriteerit kuolemaan johtaneelle maantieonnettomuudelle ja ottamaan siinä huomioon elossapysymisaika onnettomuuden jälkeen; 49. kehottaa komissiota laatimaan pitkän aikavälin tieliikennestrategian, joka ulottuu vuoden 2010 jälkeen, ja ryhtymään vaadittaviin toimiin kaikkien tieliikenneonnettomuuksien aiheuttamien kuolemantapausten ja vakavien loukkaantumisten torjumiseksi (nollatavoite); 50. kehottaa jäsenvaltioita tunnustamaan ajoneuvojen, erityisesti hyötyajoneuvojen, kuljettamiseen liittyvät vaarat silloin, kuin ajoneuvon katolla on jäätä tai lunta, ja sen perustella laatimaan suosituksia kattavan "lumenpoistoalueiden" verkoston luomiseksi ja tarkastelemaan ja/tai tukemaan teknisiä vaihtoehtoja; 51. kehottaa puhemiestä välittämään tämän päätöslauselman neuvostolle ja komissiolle sekä jäsenvaltioiden hallituksille ja parlamenteille. [1] EUVL C 43 E, 19.2.2004, s. 250. [2] EUVL C 227 E, 21.9.2006, s. 609. [3] EUVL L 111, 17.4.2004, s. 75. --------------------------------------------------